Når du har benyttet et flytilbud til A Coruna og er fremme i Spanien, er der flere ting, du kan opleve. Se for eksempel fyrtårnet Torre de Hercules, der blev bygget af romerne på byens nordligste spids som et vartegn for den yderste udpost af civilisationen. A Coruna byder også på mange spændende museer som for eksempel teknologimuseet Museo Nacional de Ciencia y Tecnología, kunstmuseet Casa Museo Picasso og det arkæologisk-historiske museum. Der er noget for enhver smag. På Plaza de Maria Pita kan du nyde det brusende liv på én (eller flere) af byens mange cafeer, og bagefter kan du besøge Casa Museo Maria Pita og finde ud af, hvem hun rent faktisk var. Hun var en af de førende kræfter i at slå de engelske styrker tilbage, da englænderne angreb i 1589. Efter sådan en omgang interessant livshistorie kan du nok trænge til en dukkert, og derfor kan du søge mod byens strand, som er lang, bred og lyder navnene Playa del Orzan og Playa de Riazor for henholdsvis den østlige og den vestlige ende.